Diari Oficial de la Generalitat Valenciana


Sumari del DOGV 9840, del 02-05-2024 (2024/3797)

ACORD de 29 d'abril de 2024, del Consell, d'autorització d'increment del límit per a comprometre despeses de caràcter plurianual amb càrrec a la línia de subvenció de concurrència competitiva S0223, «Foment a la formació, investigació i transferència de coneixement entre les universitats valencianes i l'Administració pública», del capítol 7 del programa pressupostari 611B00, Finançament autonòmic, de la Conselleria d'Hisenda, Economia i Administració Pública (VL 06.002/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9840

Data del DOGV
:   02-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3797


Data del document
:   29-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 29 d'abril de 2024, del Consell, d'autorització d'increment del límit per a comprometre despeses de caràcter plurianual amb càrrec a la línia de subvenció de concurrència competitiva S0223, «Foment a la formació, investigació i transferència de coneixement entre les universitats valencianes i l'Administració pública», del capítol 7 del programa pressupostari 611B00, Finançament autonòmic, de la Conselleria d'Hisenda, Economia i Administració Pública (VL 06.002/24). [2024/3797]  
La Direcció General de Finançament està tramitant una nova convocatòria de subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública, regulada per les bases aprovades per Ordre 2/2021, de 5 de febrer de la Conselleria d'Hisenda i Model Econòmic (DOGV 9021, 16.02.2021), i modificades per l'Ordre 2/2023, de 14 de març, de la Conselleria d'Hisenda i Model Econòmic (DOGV 9560, 23.03.2023).  
  
Esta nova convocatòria contempla per a l'any 2024 la concessió de tres subvencions plurianuals 2024-2028, amb càrrec a la línia S0223, amb un import total de 106.000 euros cadascuna al llarg de tot el període subvencionat. Estimant l'1 de novembre de 2024 com a data prevista d'inici del període d'execució de les subvencions, la programació prevista és la següent:  
  
2024 2025 2026 2027 2028  
12.250,00 73.500,00 74.100,00 79.900,00 78.250,00  
  
  
Tenint en compte esta nova distribució d'anualitats, l'import màxim anual per projecte i la seua distribució per anualitats, així com la despesa ja compromesa per les convocatòries d'anys anteriors, la Conselleria d'Hisenda, Economia i Administració Pública planteja la necessitat d'incrementar el límit quantitatiu aplicable a la línia S0223 per als exercicis 2025, 2026, 2027 i 2028, d'acord amb el que establix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
A este efecte, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta de la Conselleria d'Hisenda, Economia i Administració Pública, adopta el següent  
  
  
ACORD  
  
Primer  
Autoritzar l'ampliació del límit quantitatiu que establix l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa que es poden adquirir amb càrrec a les anualitats de 2025, 2026, 2027 i 2028, en la línia S0223, «Foment a la formació, la investigació i la transferència de coneixement entre les universitats valencianes i l'Administració pública», del capítol 7 del programa pressupostari 611B00, Finançament autonòmic, d'acord amb el següent detall:  
  
Anualitats 2025 2026 2027 2028  
Límit actual 132.766,57 729.694,00 89.987,50 85.000,00  
Límit modificat 205.066,24 644.532,78 619.213,93 138.237,00  
  
  
València, 29 d'abril de 2024  
  
La consellera secretària,  
SUSANA CAMARERO BENÍTEZ